เปิด 5 หุ้น SET100 ร่วงหนักเกิน 5% นลท.ขายทิ้งลดความเสี่ยงก่อนหยุดยาว-ปัจจัยลบตปท.
เปิด 5 หุ้น SET100 ร่วงหนักเกิน 5% คาดนลท.ขายทิ้งลดความเสี่ยงก่อนหยุดยาว-ปัจจัยลบตปท.
11 ต.ค. 2561

สืบเนื่องจาก ดัชนีตลาดหุ้นไทยวันนี้ (11 ต.ค.) ปรับตัวลงอย่างหนัก โดยปิดตลาดอยู่ที่ระดับ 1,682.89 จุด ลบ 38.93 จุด หรือลงไป 2.26% ต่ำสุดที่ 1,688.63 จุด สูงสุดที่ 1,673.59 จุด ด้วยมูลค่าซื้อขาย 8.29 หมื่นล้านบาท
ทั้งนี้ “ข่าวหุ้นกิจออนไลน์” จึงได้ทำการสำรวจราคาหุ้นในดัชนี SET100 พบว่า มีหุ้นที่ราคาปรับตัวลดลงเกิน 5% ทั้งสิ้น  5 หุ้น ประกอบด้วย PTT, CBG, RS, GLOW และ SUPER
โดยราคาหุ้นบริษัท ปตท. จำกัด (มหาชน) หรือ PTT อยู่ที่ระดับ 51 บาท ลบ 3 บาท หรือ 5.56% สูงสุดที่ 52 บาท ต่ำสุดที่ 50.75 บาท ด้วยมูลค่าซื้อขาย 9.31 พันล้านบาท
ส่วนราคาหุ้น บริษัท โกลว์ พลังงาน จำกัด (มหาชน) หรือ GLOW อยู่ที่ระดับ 82.25 บาท ลบ 5.25 บาท หรือ 6% สูงสุดที่ 84 บาท ต่ำสุดที่ 81.50 บาท ด้วยมูลค่าซื้อขาย 1.62 พันล้านบาท
ด้าน บริษัท อาร์เอส จำกัด (มหาชน) หรือ RS อยู่ที่ระดับ 18.40 บาท ลบ 1.10 บาท หรือ 5.64% สูงสุดที่ 19 บาท ต่ำสุดที่ 18.30 บาท ด้วยมูลค่าซื้อขาย 301.19 ล้านบาท
ขณะที่ บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER อยู่ที่ระดับ 0.78 บาท ลบ 0.05 บาท หรือ 6.02% สูงสุดที่ 0.82 บาท ต่ำสุดที่ 0.77 บาท ด้วยมูลค่าซื้อขาย 392.67 ล้านบาท
พร้อมด้วย บริษัท คาราบาวกรุ๊ป จำกัด (มหาชน) หรือ CBG อยู่ที่ระดับ 47 บาท ลบ 2.50 บาท หรือ 5.05% สูงสุดที่ 48.50  บาท ต่ำสุดที่ 46.50 บาท ด้วยมูลค่าซื้อขาย 203.55 ล้านบาท
ทั้งนี้มีการตั้งข้อสังเกตว่า นักลงทุนอาจขายหุ้นออกจากพอร์ตเพื่อลดความเสี่ยง เนื่องจากภาวะตลาดต่างประเทศกดดัชนีตลาดหุ้นไทย และใกล้วันหยุดยาว 3 วันในช่วงสุดสัปดาห์นี้ด้วย